समृद्धी केळकर

समृद्धी केळकर ही एक मराठी टेलिव्हिजन अभिनेत्री आणि प्रशिक्षित शास्त्रीय नृत्यांगना आहे.तिने मराठी रिॲलिटी शो ढोलकीच्या तालावर साठी ऑडिशन दिले आणि २०१७ मध्ये ती फायनलिस्ट झाली. सध्या ती स्टार प्रवाह वरील फुलाला सुगंध मातीचा या मराठी टेलिव्हिजन मालिकेत मुख्य भूमिकेत आहे.

प्रारंभिक जीवन 
तिचा जन्म ठाणे, महाराष्ट्र येथे झाला. तिने सरस्वती माध्यमिक विद्यालय, ठाणे मध्ये शिक्षण घेतले. तिने व्ही. जी.वाझे केळकर कॉलेज, मुलुंड मधून ग्रॅज्युएशन पुर्ण केले.

करिअर
ती पहिल्यांदा २०१७ मध्ये रिॲलिटी टीव्ही कार्यक्रम ढोलकीच्या तालावर मध्ये दिसली आणि अंतिम फेरीत पोहोचली. तिला २०१८ मध्ये कलर्स मराठीच्या लक्ष्मी सदैव मंगलममध्ये लक्ष्मीच्या भूमिकेत पहिला ब्रेक मिळाला.  तिने २०२० मध्ये डॉन कटिंग या चित्रपटातही काम केले. सध्या ती स्टार प्रवाहच्या फुलाला सुगंध मातीचा मध्ये २०२० पासून कीर्ती जामखेडकरच्या भूमिकेत मुख्य भूमिकेत आहे.

अभिनय सूची

मालिका

चित्रपट

संदर्भ

मराठी दूरचित्रवाहिनी अभिनेत्री
स्त्री चरित्रलेख